Hindistan–Qırğızıstan münasibətləri

Hindistan–Qırğızıstan münasibətləri — Qırğızıstan və Hindistan arasındakı ikitərəfli münasibətlər. 
 Tarix 
Tarixən Hindistanın Orta Asiya ilə, xüsusən də müasir Qırğızıstan ərazisini əhatə edən Böyük ipək yolunun bir hissəsi olan ölkələrlə sıx əlaqələri var idi.. Sovet dövründə Hindistan və Qırğızıstan SSR arasında məhdud siyasi, iqtisadi və mədəni əlaqələr mövcud olmuşdur.

Baş nazir Raciv Qandi 1985-ci ildə Bişkek və İssık-Kul gölündə olmuşdur. 18 mart 1992-ci ildə ölkələr arasında diplomatik münasibətlər qurulur. Hindistanın daimi nümayəndəliyi 1994-cü ildə açılmışdır.
 Ölkələr arasındakı münasibətlər 
 Siyasi münasibətlər 
Qırğızıstan Respublikası ilə siyasi əlaqələr ənənəvi olaraq isti və mehriban olmuşdur. Qırğızıstan rəhbərliyi Hindistanın Kəşmirlə bağlı mövqeyini böyük ölçüdə dəstəkləmiş və davam edən sülh prosesini alqışlaçışdır. Baş nazir Narendra Modi 11-12 iyul 2015-ci il tarixlərində,  ikinci dəfə isə 13-14 iyun 2019-cu il tarixlərində Qırğızıstanda səfərdə olmuş, bunun çərçivəsində Strateji Tərəfdaşlığın yaradılması barədə birgə bəyannamə imzalanmışdır.
 Parlament mübadiləsi 
Qırğızıstan Parlamentinin Qanunvericilik Məclisinin o zamankı sədri cənab Usup Mukambayevin rəhbərlik etdiyi parlament nümayəndə heyəti 25 iyul-1 avqust 1997-ci il tarixlərində Hindistana səfər etmişdir. Qırğızıstan Parlamentarilərinin dörd nəfərlik qrupu Hindistanın infrastruktur və kənd təsərrüfatı sektorlarında təcrübəsini öyrənmək üçün 1999-cu ilin fevralında Hindistana səfər edir.

 Texniki əməkdaşlıq 
Hindistan Texniki və İqtisadi Əməkdaşlıq (ITEC) Proqramı çərçivəsində, xüsusilə insan resurslarının inkişafı baxımından texniki yardım  göstərir və bu Hindistanın Qırğızıstandakı iqtisadi iştirakının təməl daşıdır. Qırğızıstan 2014–15-ci illər üçün 85 yerdən istifadə etmişdir. Qırğızıstandan olan 1040-dan çox mütəxəssis 1992-ci ildən bəri Hindistanda təhsil almışdır. 2015–16-cı illər üçün Qırğızıstan 90 yer alınmışdır.

 Beynəlxalq Ticarət 
2020-ci ilin yanvar-noyabr aylarında Hindistan və Qırğızıstan arasında xarici ticarət dövriyyəsi 35,5 milyon dollar təşkil etmişdir. Hindistan Qırğızıstana qəhvə, çay, kimya məhsulları, dərman məhsulları, Qırğızıstan Hindistana silah, sursat, yanacaq, tütün tədarük edilir.

 Qırğızıstanda hindlilər 
Ölkənin müxtəlif tibb müəssisələrində təxminən 12 min hindli tələbə təhsil alır. Bu böyük ölçüdə təhsil xərcləri ilə əlaqədardır. Hindistanda 2020-ci ilədək bu rəqəm ildə 10-15 min dollar, Qırğızıstanda yalnız 3-4 min dollardır.
 İstinadlar 

 Mənbə 
 Ministry of External Affairs India
 Ministry of the Foreign Affairs of the Kyrgyz Republic 
Kateqoriya:Hindistanın ikitərəfli əlaqələri
Kateqoriya:Qırğızıstanın ikitərəfli əlaqələri
Kateqoriya:Hindistan–Qırğızıstan münasibətləri